Minecraft

Apžvalga

Žemėlapis generuojamas žaidėjui žaidžiant. Žaidimo pasaulis sudarytas iš kubinių blokų, išdėstytų tinklelio pagrindu. Jie sudaro kalnus, lygumas, vandens telkinius ir pan. bei atitinkamas medžiagas, kaip, pvz., žvyras, smėlis, žemės ir t. t. Žaidėjas gali judėti laisvai, tuo tarpu objektai ir daiktai gali būti padėti tik tam tikroje tinklelio vietoje. Dėliodamas kubus žaidėjas gali sukurti įvairiausias konstrukcijas. Žaidimas kaip ir neturi pagrindinių tikslų, tačiau 2011 m. lapkričio 11 d. atsirado galutinis tikslas – Pabaigos drakonas (Ender dragon). Nugalėti drakoną – išskirtinis pasiekimas.

Žaidėjas

Styvas (angl. Steve) yra žaidėjo valdomas avataras. Žaidėjas turi gyvybių bei alkio juostą. Gyvybes vaizduoja širdelės, o alkį – kumpio gabalėliai. Jeigu Styvo gyvybės nukrenta iki nulio, jis pradeda prarast alkį ir galiausiai, jei yra išlikimo rėžime – mirti. Mirti galima daugeliu būdų: nukristi, sudegti, nuskęsti, visiškai išalkti bei žinoma gauti žalą iš monstrų. Daugelio žaidėjų režime galima mirti ir nuo kitų žaidėjų. Žaidėjas gali atgauti savo gyvybes, jeigu jis yra sotus. Jei sotumo lygis yra 9 (iš 10) arba aukštesnis, gyvybės atsinaujina savaime. Žaidėjas tampa alkanas, kai jis ką nors daro – eina, bėga, plaukia, šokinėja. Beje žaidėjas gali save apsaugoti naudodamas šarvus. Taip pat žaidėjas gali pakeisti savo personažo išvaizdą.
Aleksa (angl. Alex) yra naujasis valdomas avataras nuo 1.8 žaidimo versijos. Šis avataras yra taikomas žaidėjams, kurie nusipirko žaidimą nuo 1.8 versijos atsiradimo. Tai buvo įgyvendinta, kai kompanija „Microsoft“ norėjo patenkinti ir moteriškos lyties atstoves.

Prieš klasiką

2009 metų gegužės 10 dieną buvo pradėtas kurti Cave Game, vėliau pervadintas Minecraft: Order of the Stone. Po kiek laiko pavadinimas buvo sutrumpintas į tiesiog Minecraft. Pirmosiose šio žaidimo versijose buvo tik žolės ir akmens skaldos blokai. Vėliau buvo pridėti akmens, žemės, medžio lentų, sodinukų blokai, žmonės (kurie tik vaikščiojo ir šokinėjo; juos buvo galima iškviesti paspaudus G) bei paprastas pasaulio generatorius.

Klasikinė versija

Tai nemokama, tačiau taip pat ir neatnaujinama žaidimo versija. Žaidėjas turi neišsenkančias blokų atsargas, kurias gali akimirksniu pastatyti ir sunaikinti. Nauji kūrėjų įdiegti blokai ir aplinkos sąveika šioje versijoje neveikia, pvz., TNT (dinamito) blokas neišsiskiria iš kitų – trenkus išnyksta, tuo tarpu galutinėje versijoje – sprogsta uždegus degiklį.
Kai kurie žaidėjai yra susikūrę botus, kurie jiems padeda statyti. Taip pat jie yra sukūrę savo pačių serverius su papildomomis savybėmis, kaip kad galimybe statyti vandens blokus.

Galutinė versija

Galutinė versija turi kur kas daugiau galimybių ir yra mokama. Pasaulis padalytas į biomus, teritorija daug įvairesnė – gausu augalų, urvų ir gyvūnų, žaidimo sistema palaiko dienos ir nakties ciklą. Rinkdamas įvairius resursus, žaidėjas gali pasigaminti įvairius įrankius, ginklus, šarvus, maistą ir t. t. Įrankiai, tokie kaip kirvis, kastuvas, kirtiklis gali būti panaudoti medžiams kirsti, kasti dirvą, kasant išgauti rūdą ir pan. Žaidime yra inventoriaus sistema, tačiau ribota (36 vietos). Dienos metu žaidime gausu gyvūnų, kuriuos galima sumedžioti maistui ar dėl įvairių medžiagų. Priešiškos būtybės, kaip dideli vorai, skeletai ar zombiai sutinkamos nakties metu ar urvuose. Šarvai sumažina padarų atakas, o ginklai gali būti panaudoti priešų ar gyvūnų nužudymui. Žaidėjas turi gyvybių skaitiklį, kuris mažėja nuo padarų smūgių, kritimų iš aukštai ar nuo įvairių aplinkos veiksnių, kaip lava ar magma. Gyvybes galima atstatyti valgant maistą ar žaidžiant lengviausią sunkumo lygį, kuriame gyvybės palaipsniui pačios atsistato. Žaidėjui mirus, inventorius pametamas, o žaidėjas atsiduria startiniame taške arba prie lovos, kurioje paskutinį kartą miegojo. Daiktai pamesti ant žemės dingsta už 5 minučių.
Žaidimo mechanika leidžia sukurti elektros grandines ir loginius elementus, pvz., durys atidaromos ar uždaromos paspaudus mygtuką ar užminant platformą, nuo labai paprastų iki sudėtingų (virtualių procesorių, kalkuliatorių ir panašiai). 1.9 kompiuterinėje versijoje atsirado tokie daiktai kaip sparnai, skydas, eleksyrų strėlės ir t. t. Taip pat atsirado kitas skinas vardu „Alex“ (lietuviškai Aleksa).